ai4bharat/Pralekha huggingface dataset:
रस्ते वाहतूक आणि महामार्ग मंत्रालय
स्वातंत्र्याच्या अमृत महोत्सवानिमित्त केंद्रीय मंत्री नितीन गडकरी यांनी केला देशव्यापी वृक्षारोपण मोहिमेचा प्रारंभ
नागपूर, 17 जुलै 2022
‘स्वातंत्र्याच्या अमृतमहोत्सवाच्या अंतर्गत, भारतीय राष्ट्रीय महामार्ग प्राधिकरणाने देशव्यापी वृक्षारोपण मोहिमेचे आयोजन करत निश्चित करण्यात आलेल्या 114 ठिकाणी एकाच वेळी एकाच दिवसात एका दिवसात सुमारे 1.25 लाख रोपांची लागवड केली. केंद्रीय रस्ते वाहतूक आणि महामार्ग मंत्री नितीन गडकरी यांनी आज नागपूर येथे या देशव्यापी वृक्षारोपण मोहिमेचा प्रारंभ केला.
राष्ट्रसंत तुकडोजी महाराज नागपूर विद्यापीठाचे कुलगुरू, एलआयटीचे संचालक, एनएचएआय-भारतीय राष्ट्रीय महामार्ग प्राधिकरणाचे सल्लागार, प्रसारमाध्यमे आणि नागरिकांच्या उपस्थितीत गडकरी यांनी वृक्षारोपण केले.
भारताच्या स्वातंत्र्याची 75 वर्षे साजरी करणाऱ्या अमृत महोत्सवानिमित्त 15 ऑगस्ट 2022 पर्यंत 75 लाख रोपे लावण्याचे एनएचएआयचे उद्दिष्ट आहे.
यानिमित्त गडकरी यांनी एका डिजिटल कार्यक्रमाचा प्रारंभ केला. आपल्या उद्घाटनपर भाषणात त्यांनी रस्ते वाहतूक आणि महामार्ग मंत्रालयाने हाती घेतलेल्या वृक्षारोपणाच्या प्रयत्नांची माहिती दिली आणि वाढत्या प्रदूषणाला आळा घालण्याच्या गरजेवर प्रकाश टाकत लोकांनी पुढे येऊन या उपक्रमात सहभागी होण्याचे आवाहन केले.
वृक्षारोपणात पारदर्शकता राखण्यासाठी हरितपथ हे डिजिटल अॅप विकसित करण्यात आले असून यात या मोहिमेत लावलेल्या रोपांचे स्थान आणि वास्तविक छायाचित्र दिसते.
आतापर्यंत एनएचएआयने 2.75 कोटी झाडे लावली आहेत. 2021-22 मध्ये एनएचएआयने 72 लाख रोपे लावली होती तर या वर्षात 75 लाख रोपे लावली जाणार आहेत. या कार्यक्रमात राष्ट्रीय महामार्ग सार्वजनिक काम विभाग व एनएचएआयचे अधिकारी, ग्रीन फाउंडेशनचे सदस्य आणि एलआयटीच्या माजी विद्यार्थी संघटनेचे सदस्य सहभागी झाले होते.
राष्ट्रीय महामार्ग 44 वरील जामठा येथे झालेल्या वृक्षारोपणात एनएचएआयचे सल्लागार श्री जैन, सामाजिक वनीकरण अधिकारी, एनएचएआयचे सल्लागार श्री जैन, सामाजिक वनीकरण अधिकारी, एनएचएआयचे अधिकारी, ओरिएंटल इन्शुरन्स कंपनीचे अधिकारी आणि सामाजिक संस्था - निश्चय, कल्पवृक्षचे सदस्य आणि शालेय विद्यार्थी सहभागी झाले होते.PIB Mumbai | Jaydevi PS/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
पंतप्रधान कार्यालय
कोरोना महामारीने ग्रस्त जगामध्ये योग एक आशेचा किरण बनला आहे: पंतप्रधान मोदी यांचे प्रतिपादन
कोरोनाविरुद्धच्या लढाईत आघाडीवरील कोरोना योद्ध्यांनी संरक्षक कवच म्हणून योगाचा वापर केला: पंतप्रधान
पंतप्रधान नरेंद्र मोदी यांनी सातव्या आंतरराष्ट्रीय योग दिनाच्या निमित्ताने महामारीच्या काळात योगाने पार पाडलेल्या भूमिकेबद्दल विचार मांडले. या कठीण काळात योग हा लोकांसाठी सामर्थ्य आणि संयम यांचा मोठा स्त्रोत बनून राहिला आहे असे ते म्हणाले. जगातील अनेक देशांच्या संस्कृतीमध्ये योग हा अविभाज्य घटक म्हणून अंतर्भूत नसल्यामुळे महामारीच्या काळात अनेक देशांतील जनतेला योग दिनाचे विस्मरण होणे साहजिक आहे, पण त्याऐवजी योगाबद्दल जगात असलेली उत्सुकता वाढली आहे, याकडे त्यांनी लक्ष वेधले.
प्रतिकूल परिस्थितीमध्ये धैर्य राखायला मदत करणे हा योगाचा एक अत्यंत महत्त्वाचा घटक आहे. जेव्हा जगात महामारीची सुरुवात झाली तेव्हा तिच्याशी लढण्यासाठी क्षमता, स्त्रोत आणि मानसिक खंबीरतेच्या बाबतीत कोणीही तितकेसे सज्ज नव्हते. संपूर्ण विश्वात पसरलेल्या कोरोनाशी लढा देण्यासाठी आवश्यक विश्वास आणि सामर्थ्य गोळा करण्यासाठी योगसाधनेने लोकांना मदत केली, असे त्यांनी सांगितले.
आघाडीवरील कोरोना योद्ध्यांनी कशा प्रकारे त्यांचे संरक्षक कवच म्हणून योगाचा वापर केला आणि योगसाधनेच्या माध्यमातून स्वतःला कसे मजबूत करून घेतले आणि कोरोना विषाणूचे रुग्णांवरील दुष्परिणाम कमी करण्यासाठी डॉक्टर्स आणि परिचारिकांनी योगाची कशा प्रकारे मदत घेतली, याची आठवण पंतप्रधानांनी करून दिली. रुग्णांसाठी डॉक्टर्स आणि परिचारिकांनी रुग्णालयांमध्ये योग सत्रांचे आयोजन केल्याच्या घटना अनेक ठिकाणी घडलेल्या दिसून आल्या. आपली श्वसन संस्था मजबूत करण्यासाठी प्राणायाम तसेच अनुलोम-विलोम यासारख्या श्वसनाच्या व्यायामाचे महत्त्व अनेक तज्ञ सर्वांना अधोरेखित करून सांगत आहेत याचा विशेष उल्लेख पंतप्रधानांनी केला.
गृह मंत्रालय
सरदार पटेल राष्ट्रीय एकता पुरस्कार-2020 साठी नामांकन पत्रे दाखल करण्याची मुदत 15 ऑगस्ट 2020 पर्यंत वाढवली
नवी दिल्ली, 26 जून 2020
सरदार पटेल राष्ट्रीय एकता पुरस्कार-2020 साठी ऑनलाईन नामांकन पत्रे दाखल करण्याच्या प्रक्रियेची मुदत 15 ऑगस्ट 2020 पर्यंत वाढवली आहे. सरदार पटेल राष्ट्रीय एकता पुरस्कार हा भारताची एकता आणि अखंडतेसाठी योगदान क्षेत्रातील सर्वोच्च नागरी पुरस्कार आहे. गृह मंत्रालयाच्या https://nationalunityawards.mha.gov.in.या संकेत स्थळावर ऑनलाईन अर्ज स्वीकारले जात आहेत.
भारत सरकारने सरदार वल्लभभाई पटेल यांच्या नावाने हा पुरस्कार सुरू केला आहे. राष्ट्रीय एकता आणि अखंडतेच्या कार्याला चालना देण्यासाठी आणि बळकट व अखंड भारताचे मूल्य अधिक दृढ करण्यासाठी हा पुरस्कार प्रदान केला जातो.
पुरस्कार खालीलप्रमाणे अलंकृत आहे:
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 124.96 कोटी मात्रांचा टप्पा केला पार
गेल्या 24 तासात 80.35 लाख मात्रा देण्यात आल्या
रुग्ण बरे होण्याचा दर सध्या 98.35%
गेल्या 24 तासात 9765 नव्या कोरोना रुग्णांची नोंद.
उपचाराधीन रुग्णांची संख्या 99,763
साप्ताहिक पॉझिटिव्हिटी दर  गेले 18 दिवस 1% पेक्षा कमी
गेल्या 24 तासात कोविड-19 प्रतिबंधक लसींच्या 80,35,261 मात्रा देण्यात आल्याने
भारताने 124.96  कोटी मात्रांचा टप्पा पार केला आहे.
1,29,79,828 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,83,998
|
|
2nd Dose
|
|
95,09,164
|
|
FLWs
|
|
1st Dose
|
|
1,83,79,363
|
|
2nd Dose
|
|
1,65,20,117
|
|
Age Group 18-44 years
|
|
1st Dose
|
|
46,11,59,223
|
|
2nd Dose
|
|
23,00,04,760
|
|
Age Group 45-59 years
|
|
1st Dose
|
|
18,53,50,013
|
|
2nd Dose
|
|
12,22,12,176
|
|
Over 60 years
|
|
1st Dose
|
|
11,60,67,930
|
|
2nd Dose
|
|
8,00,32,771
|
|
Total
|
|
1,24,96,19,515
गेल्या 24 तासांत 8548 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,40,37,054
झाली आहे.
परिणामी, भारतात रुग्ण बरे होण्याचा दर 98.35% झाला आहे.
केंद्र आणि राज्य सरकार / केंद्रशासित प्रदेश यांच्या शाश्वत आणि परस्पर सहकार्याच्या प्रयत्नांचा परिणाम म्हणून सलग 158 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 9,765 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 99,763 आहे, देशातील आतापर्यंतच्या एकूण बाधित रुग्णसंख्येच्या ती 0.29% आहे. मार्च 2020 पासूनचे हे सर्वात कमी प्रमाण आहे.
देशभरात चाचणी क्षमता वाढवण्यात आली असून, गेल्या 24 तासांमध्ये एकूण 10,98,611 चाचण्या करण्यात आल्या. भारताने आतापर्यंत एकूण 64.35  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.85% असून गेल्या 18 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.89% असून गेले 59 दिवस हा दर 2 % पेक्षा कमी आहे आणि गेले सलग 94 दिवस हा दर 3% पेक्षा कमी आहे.
कंपनी व्यवहार मंत्रालय
भारतीय सनदी लेखापाल संस्था आणि पोलिश चेंबर ऑफ स्टेटयूटरी ऑडीटर्स दरम्यान सामंजस्य कराराला केंद्रीय मंत्रिमंडळाची मंजूरी
नवी दिल्ली, 22 डिसेंबर 2021
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, भारतीय सनदी लेखापाल संस्था  आणि पोलिश चेंबर ऑफ स्टेटयूटरी ऑडीटर्स  दरम्यानच्या सामंजस्य कराराला आज मंजूरी देण्यात आली. या करारामुळे, दोन्ही देशात, सदस्य व्यवस्थापन, व्यावसायिक नीतीमूल्ये, तंत्रज्ञान विषयक संशोधन, सीपीडी, व्यवसायिक लेखा प्रशिक्षण, लेखापरीक्षण गुणवत्तेवर देखरेख, लेखा ज्ञानाविषयीची अद्ययावत माहिती, व्यवसायिक आणि बौद्धिक विकास इत्यादी विषयात, दोन्ही देशांमध्ये परस्पर सहकार्य निर्माण होईल.
अंमलबजावणी धोरण आणि उद्दिष्टे :
या प्रस्तावित सामंजस्य कराराचा उद्देश, लेखा आणि लेखा परीक्षण या क्षेत्रातले अध्ययन तसेच अभिनव पद्धतींचा वापर शिकण्यासाठी परस्पर सहकार्य वृद्धिंगत करणे हा आहे. यात, ब्लॉकचेन, स्मार्ट करार व्यवस्था, पारंपरिक लेखा पद्धतीपासून, क्लाऊड अकाऊंटिंग कडे परिवर्तन, यांचाही समावेश असेल. आयसीएआय आणि पीआयबीआर या दोन्ही संस्थांना पुस्तके, मासिके आणि इतर व्यावसायिक प्रकाशनांसह वेबसाईट्समधील माध्यमातून माहितीची देवघेव करता येईल, तसेच काळ्या पैशांचे गैरव्यवहार आणि भ्रष्टाचाराविरुद्धच्या लढाईत एकत्रित काम करता येईल.
परिणाम:
आयसीएआय आणि पीआयबीआर यांच्यातील या सामंजस्य करारामुळे या संस्थेला युरोपात आपले पाय अधिक घट्टपणे रोवण्याची संधी मिळेल. तसेच, आयसीएआयच्या सदस्यांना, पोलंडमध्ये नजिकच्या भविष्यात अनेक व्यावसायिक सधी निर्माण होण्याची अपेक्षा आहे.
या सामंजस्य कराराचे उद्दिष्ट आयसीएआय आणि पीआयबीआर यांच्यात दोन्ही देशांसाठी लाभदायक असे संबंध प्रस्थापित करणे, हे आहे. या करारामुळे, पोलंडबरोबरची आपली भागीदारी अधिक मजबूत होऊन लेखा व्यवसायातील सेवांच्या निर्यातीची संधी भारताला मिळेल.
भारतीय सनदी लेखापाल संस्थेचे सदस्य जगभरातील विविध संस्थांमध्ये मध्य आणि उच्च पदांवर कार्यरत आहेत आणि एखाद्या देशातील त्या त्या संस्थांच्या निर्णय/धोरण प्रक्रियांवर प्रभाव टाकू शकतात. 47 देशांतील आपल्या 73 प्रतिनिधी कार्यालये आणि शाखांच्या विस्तारलेल्या जाळ्याच्या माध्यमातून भारतीय सनदी लेखापाल जगभरात अमलात आणल्या जाणाऱ्या उत्तम पद्धतींची माहिती भारत सरकारला देण्यात महत्वाची भूमिका बजावण्यास कटिबद्ध आहे, जेणेकरून भारत सरकार त्या अमलात आणून भारतात विदेशी गुंतवणूक करण्याला आणि कार्यालये सुरु करण्याला प्रोत्सहान देऊ शकेल. कॉर्पोरेट व्यवहार मंत्रालय, भारतीय सनदी लेखापाल संस्था आणि द पोलिश चेंबर ऑफ स्टॅट्यूटरी ऑडीटर्सला या सामंजस्य कराराचा फायदा होईल.
पार्श्वभूमी:
भारतातील सनदी लेखापालांच्या व्यवसायाचे नियमन करण्यासाठी भारतीय सनदी लेखापाल संस्था, ही सनदी लेखापाल कायदा, 1949 अंतर्गत स्थापन झालेली संस्था आहे. जगभरात वाखाणल्या केलेल्या सनदी लेखापाल व्यवसायात शिक्षण, व्यावसायिक विकास, उच्च लेखा, लेखा परीक्षण आणि नीतिमूल्यांचा दर्जा आणि सनदी लेखापाल व्यवसायाची वाढ करण्याच्या दिशेने मोलाचे योगदान दिले आहे. पोलिश चेंबर ऑफ स्टेटयूटरी ऑडीटर्स  ही वैधानिक लेखापरीक्षकांची एक स्वायत्त संस्था असून, ती 1991 साली अस्तित्वात आली. तसेच, एक जानेवरी 1992 रोजी तिचे कार्यान्वयन सुरु झाले.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
पंतप्रधान कार्यालय
इंडोनेशियामध्ये आलेल्या त्सुनामीत मृत्युमुखी पडलेल्यांसाठी पंतप्रधानांनी केले दुःख व्यक्त
नवी दिल्ली, 23 डिसेंबर 2018
इंडोनेशियामध्ये आलेल्या त्सुनामीत मृत्युमुखी पडलेल्यांसाठी पंतप्रधानांनी दुःख व्यक्त केले.
“इंडोनेशियात ज्वालामुखीचा उद्रेक झाल्यानंतर आलेल्या त्सुनामीत अनेकांना आपले प्राण गमवावे लागले तसेच वित्तहानीही झाली.
शोकग्रस्त कुटुंबांच्या दुःखात आम्ही सहभागी असून, जखमींच्या प्रकृतीत लवकर सुधारणा होवो अशी आशा व्यक्त करतो. भारत आपल्या मदतीस सदैव तत्पर आहे”, असे पंतप्रधान म्हणाले.
B.Gokhale/P.Malandkar
(Visitor Counter : 46
मंत्रिमंडळ
भोपाळमध्ये राष्ट्रीय मानसिक आरोग्य पुनर्वसन संस्था स्थापन करायला केंद्रीय मंत्रिमंडळाची मंजुरी
नवी दिल्ली, 16 मे 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भोपाळमध्ये राष्ट्रीय मानसिक आरोग्य पुनर्वसन संस्था स्थापन करायला मंजुरी दिली आहे. दिव्यांग व्यक्तींच्या सक्षमीकरण विभागाअंतर्गत सोसायटी नोंदणी कायदा, 1860 अंतर्गत एक सोसायटी म्हणून याची स्थापना केली जाईल. पहिल्या तीन वर्षात या प्रकल्पाचा अंदाजे खर्च 179.54 कोटी रुपये इतका आहे. यात 128.54 बिगर-आवर्ती व्यय आणि 51 कोटी आवर्ती व्यय यांचा समावेश आहे.
संयुक्त सचिव स्तरावरील तीन पदांच्या निर्मितीलाही मंत्रिमंडळाने मंजुरी दिली आहे. यात संचालकांचे एक पद आणि दोन प्राध्यापकांच्या पदांचा समावेश आहे.
या संस्थेचा मुख्य उद्देश मानसिकदृष्ट्या आजारी व्यक्तींचे पुनर्वसन करणे, मानसिक आरोग्य पुनर्वसन क्षेत्रात क्षमता विकास, धोरण आखणे आणि मानसिक आरोग्य पुनर्वसनात प्रगत संशोधनाला प्रोत्साहन देणे हा आहे.
या संस्थेत 9 विभाग / केंद्रे असतील आणि मानसिक आरोग्य पुनर्वसन क्षेत्रात पदविका, प्रमाणपत्र, पदवी, पदव्युत्तर, एम.फिल पदवीसह 12 अभ्यासक्रम शिकवले जातील. पाच वर्षांमध्ये या संस्थेत विविध अभ्यासक्रमांना प्रवेश घेणाऱ्या विद्यार्थ्यांची संख्या 400 पेक्षा अधिक होण्याची शक्यता आहे.
भोपाळमध्ये या संस्थेच्या उभारणीसाठी मध्य प्रदेश सरकारने 5 एकर जमीन दिली आहे. दोन टप्प्यांमध्ये येत्या तीन वर्षात ही संस्था स्थापन केली जाईल. दोन वर्षात बांधकाम आणि विद्युत जोडणीचे काम पूर्ण केले जाईल. हे बांधकाम सुरु असताना, भोपाळमध्ये प्रमाणपत्र / पदविका अभ्यासक्रम घेण्यासाठी आणि ओपीडी सेवा देण्यासाठी संस्थेतर्फे भोपाळमध्ये एक इमारत भाड्याने घेतली जाईल. मानसिक रुग्णांसाठी सर्व प्रकारच्या पुनर्वसन सेवा उपलब्ध करुन देण्याबरोबरच मास्टर्स आणि एम.फिल पर्यंतच्या शिक्षणाची सोय देखील केली जाईल.
मानसिक आरोग्य पुनर्वसन क्षेत्रात ही देशातली पहिली राष्ट्रीय संस्था असेल.
N.Sapre/S.Kane/D.Rane
(Visitor Counter : 102
पंतप्रधान कार्यालय
प्राध्यापक एस टीकेन सिंह यांच्या निधनाबद्दल पंतप्रधानांकडून शोक व्यक्त
नवी दिल्ली, 13 मे 2021
पंतप्रधान नरेंद्र मोदी यांनी, प्राध्यापक एस टीकेन सिंह यांच्या निधनाबद्दल शोक व्यक्त केला आहे.
‘भाजपचे मणिपूर प्रदेश अध्यक्ष प्राध्यापक एस टीकेन सिंह यांच्या निधनाने दुःख झाले. मेहनती कार्यकर्ता म्हणून ते सदैव स्मरणात राहतील, मणिपूरमध्ये त्यांनी पक्ष बळकट केला. अनेक समाजसेवी उपक्रमातही त्यांचा सहभाग होता. त्यांचे कुटुंबीय आणि समर्थक यांच्या दुःखात आपण सहभागी आहोत. ओम शांती’ असे पंतप्रधानांनी ट्वीटर संदेशात म्हटले आहे.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
प्रजासत्ताक दिनानिमित्त लष्करासाठीच्या शौर्य आणि विशिष्ट सेवा पुरस्कारांची घोषणा
नवी दिल्ली, 25 जानेवारी 2020
प्रजासत्ताक दिनानिमित्त लष्कराच्या शौर्य आणि विशिष्ट सेवा पुरस्कार मिळालेल्या अधिकारी आणि कर्मचाऱ्यांची यादी पुढीलप्रमाणे. सोबत जोडलेल्या याद्या-
- 26 जानेवारी 2020 निमित्त शौर्य आणि विशिष्ट सेवा पुरस्कार मिळालेल्या लष्करी अधिकारी आणि कर्मचारी यांच्याविषयी थोडक्यात माहिती
- शौर्य आणि विशिष्ट सेवा पुरस्कार विजेत्यांची यादी
- शौर्य चक्र पुरस्कारप्राप्त विजेत्यांचे सन्मानपत्र
- शौर्य पुरस्कार विजेत्यांची छायाचित्रे
S.Tupe/R.Aghor/D.Rane
(Visitor Counter : 85
वाणिज्य आणि उदयोग मंत्रालय
सेझमधून 100 अब्ज अमेरिकी डॉलर्स मूल्याची निर्यात
नवी दिल्ली, 18 फेब्रुवारी 2020
देशाच्या निर्यातीचा विस्तार करण्यात सेझ अर्थात विशेष आर्थिक क्षेत्राने आपली आघाडी कायम ठेवली आहे. जागतिक अर्थव्यवस्था तेजीत नसतानाही भारतातल्या सेझने 2019-20 या आर्थिक वर्षात 17 फेब्रुवारी 2020 पर्यंत 100 अब्ज डॉलर्स मूल्याइतकी निर्यात केली आहे. सेवा क्षेत्राने 23.69 टक्के वृद्धी दर्शवली आहे तर उत्पादन क्षेत्रात 4 टक्के वाढ झाली आहे. कार्यान्वित असलेल्या सेझची संख्या 241 झाली आहे.
S.Thakur/N.Chitale/P.Malandkar
(Visitor Counter : 96
कायदा आणि न्याय मंत्रालय
न्यायाधीशांच्या नियुक्तीबाबत सरकारची भूमिका
नवी दिल्ली, 21 मार्च 2022
सर्वोच्च न्यायालय आणि उच्च न्यायालयांच्या न्यायाधीशांच्या नियुक्तीची कॉलेजियम अर्थात न्यायाधीशवृंद प्रणाली बदलून अधिक व्यापक, पारदर्शक, जबाबदार नियुक्ती यंत्रणा आणण्यासाठी आणि प्रणालीमध्ये अधिक वस्तुनिष्ठता आणण्यासाठी, सरकारने संविधान  कायदा, 2014 आणि राष्ट्रीय न्यायिक नियुक्ती आयोग कायदा, 2014 दिनांक 13.04.2015 पासून लागू केला. मात्र, या दोन्ही कायद्यांना सर्वोच्च न्यायालयात आव्हान देण्यात आले. सर्वोच्च न्यायालयाने दिनांक 16.10.2015 रोजी दिलेल्या निकालाद्वारे दोन्ही कायदे घटनाबाह्य आणि निरर्थक म्हणून घोषित केले. संविधान  कायदा, 2014 च्या अंमलबजावणीपूर्वी अस्तित्वात असलेली कॉलेजियम प्रणाली कार्यरत असल्याचे घोषित करण्यात आले.
त्यानंतर, सर्वोच्च न्यायालयाने दिनांक 16.12.2015 च्या आदेशाद्वारे सरकारला पात्रता निकष, पारदर्शकता, सचिवालयाची स्थापना आणि तक्रारी हाताळण्यासाठी यंत्रणा विचारात घेऊन सर्वोच्च न्यायालयाच्या न्यायाधीशवृंदाशी सल्लामसलत करून विद्यमान कार्यपद्धती नियमावलीला अंतिम रूप देण्याचे निर्देश दिले.
भारत सरकारने योग्य विचारविनिमय केल्यानंतर, विद्यमान कार्यपद्धती नियमावली आणि कार्यपद्धती नियमावलीच्या मसुद्यात प्रस्तावित बदल भारताच्या माननीय सरन्यायाधीशांना 22.03.2016 च्या पत्राद्वारे पाठवले गेले. त्यावर भारताच्या सरन्यायाधीशांचा प्रतिसाद 25.05.2016 आणि 01.07.2016 रोजी प्राप्त झाला. सरकारचे विचार 03.08.2016 रोजी भारताच्या सरन्यायाधीशांना कळविण्यात आले. सर्वोच्च न्यायालयाच्या कॉलेजियमच्या कार्यपद्धती नियमावलीसंदर्भातील प्रक्रियांची माहिती भारताच्या सरन्यायाधीशांना दिनांक 13.03.2017 च्या पत्राद्वारे प्राप्त झाली होते. न्याय विभागाने सचिव  यांच्या दिनांक 11.07.2017 च्या पत्राद्वारे सर्वोच न्यायालयाच्या सरचिटणिसांना सरकारची भूमिका कळवली आहे. सर्वोच्च न्यायालयाच्या कॉलेजियमशी सल्लामसलत करून सरकारकडून कार्यपद्धती नियमावलीला अंतिम स्वरूप दिले जात आहे.
केंद्रीय कायदा आणि न्याय मंत्रालयाचे मंत्री किरेन रिजिजू यांनी आज राज्यसभेत ही माहिती दिली.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 267
पेट्रोलियम आणि नैसर्गिक वायू मंत्रालय
आगळा संगीत सोहळा आयोजित करण्यासाठी पेट्रोलियम मंत्रालय सज्ज
नवी दिल्ली, 22 डिसेंबर 2022
पेट्रोलियम आणि नैसर्गिक वायू मंत्रालय ‘डान्स टू डीकार्बोनाइज’ हा एक दिवसीय आगळा संगीत सोहळा आयोजित करण्यासाठी सज्ज आहे. या कार्यक्रमात नृत्याद्वारे निर्माण होणारी अक्षय ऊर्जा इलेक्ट्रिक वाहने चार्ज करण्यासाठी वापरली जाईल. हा आगळावेगळा संगीत सोहळा 23 डिसेंबर 2022 रोजी नवी दिल्लीतील इंडिया गेट येथील नॅशनल स्टेडियमवर सादर होणार आहे. हा कार्यक्रम म्हणजे बंगळुरू येथे फेब्रुवारी 2023 मध्ये आयोजित करण्यात येणाऱ्या भारत ऊर्जा सप्ताहाची नांदी असेल
नृत्य आणि संगीताच्या माध्यमातून शाश्वततेच्या दिशेने एकत्रित वचनबद्धतेचा अविष्कार सादर करणे हा या कार्यक्रमाच्या अनेक पैलूंपैकी एक लाभदायी पैलू आहे. या उपक्रमात असा एक अत्याधुनिक रंगमंच उभारला जाईल, ज्यायोगे नृत्य सादर होत असताना नर्तकांकडून निर्माण झालेल्या अक्षय ऊर्जेचा उपयोग एस यु व्ही आणि ई-ऑटो रिक्षा चार्ज करण्यासाठी करता येईल.
या कार्यक्रमाला कॅबिनेट मंत्री, संसद सदस्य, पेट्रोलियम आणि नैसर्गिक वायू मंत्रालयाचे अधिकारी, परदेशातील राजदूत/मुत्सद्दी, निवडक उद्योगांचे मुख्य कार्यकारी अधिकारी /वरिष्ठ अधिकारी, सोसाइटी ऑफ इंडियन ऑटोमोबाइल मैन्युफैक्चरर्स च्या माध्यमातून आमंत्रित ईव्ही उत्पादक, आघाडीच्या विमान कंपन्यांचे अधिकारी, संरक्षण क्षेत्राशी निगडित सार्वजनिक क्षेत्रातील तेल कंपन्यांचे सहयोगी यांच्यासह उद्योग क्षेत्रातील मान्यवर, सीमा रस्ते संघटना, रेल्वेमधील सार्वजनिक क्षेत्रातील सहयोगी, क्रीडा क्षेत्राशी संबंधित सार्वजनिक क्षेत्रातील मान्यवर आणि सार्वजनिक क्षेत्रातील तेल कंपन्यांचे वरिष्ठ अधिकारी उपस्थित राहणार आहेत.
वर्ष 2070 पर्यंत निव्वळ-शून्य कार्बन उत्सर्जन साध्य करण्याचे भारताचे उद्दिष्ट असून देशाच्या वाढत्या अर्थव्यवस्थेच्या तुलनेत, ऊर्जेच्या वाढत्या गरजा आणि भविष्यात परिवर्तनीय ऊर्जा प्रणालींवर भरवशाच्या ऊर्जा स्रोतांची अंमलबजावणी करणे आवश्यक असल्याने हा कार्यक्रम सर्वार्थाने अत्यंत महत्त्वपूर्ण असेल.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 197.46 कोटी मात्रांचा टप्पा
12 ते 14 वयोगटातील 3.65 कोटींपेक्षा अधिक किशोरवयीन मुलांना दिली लसीची पहिली मात्रा
देशातील उपचाराधीन रुग्णांची संख्या सध्या 99,602
गेल्या 24 तासात 14,506 नव्या कोरोना रुग्णांची नोंद
रुग्ण बरे होण्याचा दर सध्या 98.56%,
सध्याचा साप्ताहिक पॉझिटिव्हिटी दर 3.30%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 197.46  कोटींचा टप्पा पार केला आहे. 2,56,78,429 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.65  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,865
|
|
2nd Dose
|
|
1,00,63,714
|
|
Precaution Dose
|
|
56,74,404
|
|
FLWs
|
|
1st Dose
|
|
1,84,23,695
|
|
2nd Dose
|
|
1,76,24,541
|
|
Precaution Dose
|
|
1,01,84,018
|
|
Age Group 12-14 years
|
|
1st Dose
|
|
3,65,66,839
|
|
2nd Dose
|
|
2,31,73,832
|
|
Age Group 15-18 years
|
|
1st Dose
|
|
6,03,93,817
|
|
2nd Dose
|
|
4,86,59,660
|
|
Age Group 18-44 years
|
|
1st Dose
|
|
55,82,10,651
|
|
2nd Dose
|
|
50,10,51,145
|
|
Precaution Dose
|
|
28,47,482
|
|
Age Group 45-59 years
|
|
1st Dose
|
|
20,34,39,243
|
|
2nd Dose
|
|
19,33,81,568
|
|
Precaution Dose
|
|
25,18,721
|
|
Over 60 years
|
|
1st Dose
|
|
12,72,50,798
|
|
2nd Dose
|
|
12,07,79,041
|
|
Precaution Dose
|
|
2,40,05,104
|
|
Precaution Dose
|
|
4,52,29,729
|
|
Total
|
|
1,97,46,57,138
भारतात सक्रीय रुग्णभार सध्या 99,602 इतका आहे,तो देशाच्या एकूण रुग्णसंख्येच्या तुलनेत 0.23% इतका आहे.
परिणामी, भारतात रुग्ण बरे होण्याचा दर 98.56% आहे.गेल्या 24 तासांत 11,574 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,28,08,666 झाली आहे.
गेल्या 24 तासात 14,506 नव्या कोरोना रुग्णांची नोंद झाली.
गेल्या 24 तासात एकूण 4,33,659 चाचण्या करण्यात आल्या. भारताने आतापर्यंत एकूण 86.19  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 3.30% तर दैनंदिन पॉझिटिव्हिटी दर 3.35% आहे.
पेट्रोलियम आणि नैसर्गिक वायू मंत्रालय
129 जिल्ह्यातील शहर गॅस वितरण प्रकल्पांचे पंतप्रधानांच्या हस्ते होणार भूमीपूजन
नवी दिल्ली, 20 नोव्हेंबर 2018
129 जिल्ह्यातल्या 65 भौगोलिक विभागातल्या सिटी गॅस डिस्ट्रिब्युशन अर्थात शहर गॅस वितरण प्रकल्पांचे पंतप्रधान नरेंद्र मोदी यांच्या हस्ते भूमीपूजन करण्यात येणार आहे. नवी दिल्लीत विज्ञान भवनात 22 नोव्हेंरबला दुपारी चार वाजता होणाऱ्या प्रमुख कार्यक्रमात रिमोटद्वारे पंतप्रधान या प्रकल्पाची पायाभरणी करणार आहेत. 19 राज्यातल्या प्रत्येक भौगोलिक विभागातही स्थानिक स्तरावर कार्यक्रम होणार आहेत. या प्रकल्पामुळे 26 राज्ये आणि केंद्रशासित प्रदेशातल्या आणि देशातल्या जवळजवळ निम्म्या लोकसंख्येला सुलभ, पर्यावरण स्नेही आणि किफायतशीर नैसर्गिक गॅस उपलब्ध होणार आहे.
नवव्या शहर गॅस वितरण बोली फेरी अंतर्गत, यातले 129 जिल्हे आहेत.
या कार्यक्रमादरम्यान, पंतप्रधान 14 राज्यातल्या 124 जिल्ह्यातल्या 50 भौगोलिक विभागात पसरलेल्या 10 व्या शहर गॅस वितरण बोली फेरीचा प्रारंभ करणार आहेत.
B.Gokhale/N.Chitale/P.Malandkar
(Visitor Counter : 60
संरक्षण मंत्रालय
स्पर्धात्मकतेसाठी मित्र देशांमधील तरुणांचा एनसीसी प्रजासत्ताक दिन शिबिरामध्ये सहभाग
‘आझादी का अमृत महोत्सव’ चा भाग म्हणून प्रजासत्ताक दिन 2022 सोहळ्यात 25 देशांमधील तरुण सहभागी होणार
प्रजासत्ताक दिन 2022 सोहळ्यात सहभागी होण्यासाठी ,राष्ट्रीय छात्र सेना  सर्व सहा खंडातील 25 देशांमधील युवा प्रतिनिधींना आमंत्रित करणार आहे.यापैकी अमेरिका , कॅनडा, ब्रिटन , फ्रान्स, जपान, ओमान, संयुक्त अरब अमिरात , ब्राझील, अर्जेंटिना, ऑस्ट्रेलिया, न्यूझीलंड, मॉरिशस, मोजाम्बिक, नायजेरिया आणि सेशल्स या 15 शांमधून प्रथमच युवा प्रतिनिधींना आमंत्रित केले जाईल.
75 व्या भारतीय स्वातंत्र्यदिनानिमित्त आयोजित ' आझादी का अमृत महोत्सव' चा एक भाग म्हणून 15-29,जानेवारी , 2022 या कालावधीत हे युवा प्रतिनिधी भारतात असतील. बांगलादेश, नेपाळ, भूतान, रशिया, कझाकस्तान, सिंगापूर, किर्गिझ प्रजासत्ताक, श्रीलंका, मालदीव आणि व्हिएतनाम या विद्यमान 10 देशांव्यतिरिक्त या 15 देशांसमवेत राष्ट्रीय छात्र सेनेचा यूथ एक्सचेंज कार्यक्रम चालू आहे.
या 25 देशांमधील राष्ट्रीय छात्र सेना / समकक्ष / युवा संघटनांच्या अंदाजे 300 छात्रांना एकत्रितपणे या महोत्सवात सहभागी होण्यासाठी आमंत्रित केले जाईल.
भारतभेटीचा एक भाग म्हणून, 25 देशांपैकी प्रत्येक देशाच्या पर्यवेक्षकांसह दहा कॅडेट्स / युवा , प्रजासत्ताक दिन उत्सवाच्या महत्त्वपूर्ण कार्यक्रमांमध्ये उपस्थित राहतील. ते प्रजासत्ताक दिन सोहळ्याच्या प्रमुख कार्यक्रमात भाग घेतील.
राष्ट्रीय छात्र सेना प्रजासत्ताक दिन शिबिर हा एनसीसीचा सर्वात प्रतिष्ठित वार्षिक कार्यक्रम आहे आणि प्रजासत्ताक दिन संचलन आणि पंतप्रधानांच्या एनसीसी रॅलीत सहभागी तरुणांना अनेक आयुष्यभराचे अनुभव देतो.
प्रथमच, एनसीसी प्रजासत्ताक दिन शिबिरामध्ये भाग घेण्यासाठी परदेशी कॅडेट्स / तरुण एनसीसीतर्फे संबंधित देशांमध्ये आयोजित केलेल्या निवड प्रक्रियेच्या आधारे निवड होण्यासाठीच्या स्पर्धेत सहभागी होतील. परराष्ट्र मंत्रालय, भारतीय दूतावासांमध्ये संरक्षण संलग्नक तसेच त्या देशातील युवा संघटना यांच्या सहकार्याने त्या देशांमध्ये निवड प्रक्रिया आयोजित केली जाईल.
निवड प्रक्रियेसाठी प्रस्तावित विस्तृत कालावधी खालीलप्रमाणे आहे: सारणी
|
|
Date
|
|
Activity
|
|
July
|
|
Dissemination of sample quiz paper for the competition by Defence Attaché/Embassy of the concerned country
|
|
September
|
|
Quiz competition to be conducted by Defence Attaché/ Embassy of the concerned country with the help of National Cadet Corps/Equivalent Youth organisation
|
|
October
|
|
Announcement of results and shortlisting of list of 10 cadets/ youth from participating countries
कार्यक्रमात भाग घेणार्या तरुणांची सुरक्षा सुनिश्चित करण्यासाठी, कोविड -19 चे सर्व शिष्टाचार आणि सुरक्षा पैलू पाळले जातील.भारत, भारताचा समृद्ध सांस्कृतिक वारसा, भारतातील लोक आणि गेल्या 75 वर्षात देशाच्या कामगिरीबद्दल इतर देशातील तरुणांमध्ये अधिक जागरूकतेचा प्रसार करणे हा देखील यामागील उद्देश आहे.